CPF ร่วง 4% โบรกฯ มองหุ้นเริ่มเต็มมูลค่า-ราคาหมู-ไก่แผ่ว
CPF ร่วง 4% โบรกฯ มองหุ้นเริ่มเต็มมูลค่า-ราคาหมู-ไก่แผ่ว
CPF ร่วง 4% โบรกฯ มองหุ้นเริ่มเต็มมูลค่า-ราคาหมู-ไก่แผ่ว
3 ก.ย. 2562

ผู้สื่อข่าวรายงานว่า ราคาหุ้นบริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 16.21 น. อยู่ที่ระดับ 27.75 บาท ปรับตัวลดลง 1.25 บาท หรือ 4.31% ด้วยมูลค่าการซื้อขาย 1.63 พันล้านบาท
โดยนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ราคาหุ้น บมจ.เจริญโภคภัณฑ์อาหาร (CPF) ปรับตัวลงค่อนข้างมากในช่วงบ่ายนี้ คาดว่าจะอาจเป็นผลจากที่ราคาหมูเริ่มแผ่วลง และราคาไก่ก็ปรับตัวลงมาด้วยแต่ก็ไม่ได้มาก
นอกจากนี้ ยังกังวลค่าเงินบราซิลอ่อนค่ามาก ขณะที่เงินบาทไทยไม่ได้อ่อนค่าลง แต่ยังเลี้ยงตัวได้ในระดับ 30.6 บาท/ดอลลาร์สหรัฐฯ ทำให้เงินบาทไทยดูแข็งค่ากว่าสกุลอื่น จึงวิตกว่าการส่งออกอาจจะดูด้อยกว่าประเทศหรือไม่
อีกทั้ง ในแง่ Valuation ราคาหุ้น CPF ก็ปรับตัวขึ้นมามากแล้ว ซึ่งหุ้นในกลุ่มอาหารหลายตัวก็ปรับขึ้นมาเต็มมูลค่า อย่างหุ้น GFPT ที่ราคาได้เต็มมูลค่าก่อนที่จะปรับตัวลง
 
 